el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el en en en el el en el en el el el en el el
Σε περίπτωση που μόλις επιστρέψατε από τον Άρη, ήσασταν κρυμμένοι σε κάποια σπηλιά για 5 μήνες ή απλά ζείτε στην Ελλάδα, σήμερα, ημέρα Κυριακή, διεξάγεται το μεγαλύτερο αθλητικό γεγονός της χρονιάς, το Super Bowl. Ένας τελικός που όντως είναι super, αλλά φέτος θα είναι λίγο περισσότερο. Ο λόγος είναι η συμπλήρωση των 50 τελικών από το μακρινό 1967, όταν τα δύο ανεξάρτητα πρωταθλήματα της AFL και της NFL αποφάσισαν να ενωθούν και να δημιουργήσουν το ενιαίο πρωτάθλημα, τις AFC και NFC περιφέρειες και φυσικά τον μεγάλο τελικό.
Στην Ελλάδα το 1967 είχαμε πολύ σοβαρότερα προβλήματα να αντιμετωπίσουμε, αμερικάνικης φύσεως κι αυτά, τα οποία λόγω έντονου αντι-αμερικανισμού, αφησαν το άθλημα στην αφάνεια σε αντίθεση με την εξέλιξη του σε άλλες ευρωπαϊκές χώρες. Όλα αυτά μέχρι τα μέσα της δεκαετίας των 90’s, όταν η πρώτη συνδρομητική τηλεόραση το επέλεξε για να γεμίσει το πρόγραμμα της. Το American Football καλούταν να αντιμετωπίσει σε δημοτικότητα ήδη καταξιωμένα αθλήματα, όπως το ποδόσφαιρο και το μπάσκετ, στα οποία εκείνη την εποχή είχαμε πρωτοφανείς επιτυχίες. Όπως λοιπόν ήταν λογικό, αυτό που “επέπλευσε” στις συνειδήσεις των Ελλήνων φιλάθλων ήταν ο μεγάλος τελικός ενός περίεργου και ξένου αθλήματος. Σε αυτό το παιχνίδι άλλωστε ξεκινούσαν και τελείωναν οι ζωντανές μεταδόσεις. 20 χρόνια αργότερα, ακόμα και η μετάδοση του Super Bowl δεν ήταν δεδομένη. Ευχάριστη εξέλιξη μπορεί να θεωρηθεί η φετινή ανάληψη των τηλεοπτικών δικαιωμάτων από το foxsports της NOVA, το οποίο εξασφάλισε για πρώτη φορά την μετάδοση πολλαπλών παιχνιδιων στην regular season.
Στη συνείδηση του μέσου Έλληνα, το football είναι ταυτισμένο με τις αμερικάνικες κολεγιακές ταινίες. Με τα κολεγιακά letterman jackets, τις μαζορέτες, τα κράνη, τα ηρωικά plays κλπ. Στα μάτια του ίδιου φιλάθλου το football είναι βίαιο και πολύπλοκο. Σε μεγάλο βαθμό τα στερεότυπα αυτά έχουν μία βάση, αλλά σκιάζουν το πραγματικό άθλημα πίσω από τις ταινίες.
Στην πραγματικότιτα το football είναι το μεγαλύτερο ομαδικό άθλημα στον πλανήτη. Είναι δημοκρατικό, μιας και υπάρχουν θέσεις για κάθε σωματότυπο  και είναι αρκετά απαιτητικό πνευματικά, μιας και τα συστήματα του είναι μπόλικα και σύνθετα. Στοιχεία που αναμφίβολα εκτιμά ο μέσος Έλληνας φίλαθλος. Άλλωστε η ελληνική σχολή του πιο προσφιλούς αμερικάνικου αθλήματος στην Ελλάδα, του μπάσκετ, έχει διακριθεί για την καινοτομίας της και για την ικανότητα της να αναλύσει και να κατανοήσει το παιχνίδι. Σε αντίθεση με άλλους λαούς, οι Βαλκάνιοι (μαζί με τους Ιταλούς νομίζω) είναι φίλαθλοι που ικανοποιούνται περισσότερο με το μυαλό και λιγότερο με τα μάτια.
Μα πως με έπιασε όμως και τα θυμήθηκα όλα αυτά;
Η αλήθεια είναι, για την πυροβολημένη ομάδα του NFLgreece, υπάρχει μία μελαγχολία αυτές τις μέρες όσο πλησιάζουμε στο Super Bowl. Ξαφνικά το άθλημα για το οποίο αφιερώνουμε αρκετό κομμάτι του ελεύθερου μας χρόνου (εξού και το “πυροβολημένη”) βρίσκεται στο προσκήνιο και είναι διαθέσιμο σε εκείνον τον μέσο Έλληνα φίλαθλο στον οποίο αναφέρθηκα πιο πάνω. Εκτός λοιπόν από το να δημοσιεύσουμε τις δικές μας προσωπικές συζητήσεις (αυτό άλλωστε είναι το podcast και τα άρθρα μας) τα οποία απευθύνονται κυρίως σε ένα πιο μυημένο κοινό, οφείλουμε να εισάγουμε στην ουσία του αθλήματος εκείνους που θα έρθουν σε επαφή με το άθλημα για πρώτη φορά στη χρονιά.
Επειδή λοιπόν συνήθως αποτυγχάνουμε, αρκετές φορές εν γνώση μας, να το πράξουμε γεννάτε αυτή η μελαγχολία που οφείλεται στην πεποίθηση ότι μετά το τέλος του Super Bowl, ο μέσος Έλληνας φίλαθλος θα γυρίσει την πλάτη στο άθλημα για να επιστρέψει πάλι τον επόμενο Φεβρουάριο.
Διότι το Super Bowl χωρίς την κατανόηση του παιχνιδιού είναι απλά ένα show, αριθμοί, λεφτά, κουστομπολιά, μία παρέλαση διαφημίσεων, αστέρων, μία αμερικανιά, πάντως όχι ένα άθλημα.
Εμείς στο NFLgreece θέλουμε να επικεντρωθούμε κυρίως σ’ αυτό που μας αρέσει, στο αγωνιστικό κομμάτι. Οφείλω λοιπόν να υπενθυμίσω και να προτείνω σε όλους τους “νέους”, να διαβάσουν την “πρώτη επαφή” ή οποιοδήποτε άλλο εισαγωγικό στο άθλημα κείμενο (δεκτά όλα τα links στα comments) πριν ξενυχτήσουν να δουν το Super Bowl. Είμαστε φυσικά στη διάθεση του καθενός να απαντήσουμε σε οποιαδήποτε ερώτηση που μπορεί να μας απευθύνεται μέσω email ή social media, αν και οι “regulars” του forum το κάνουν πολύ καλύτερα από εμάς.
Οσοι λοιπόν επιθυμούν να συνεχίσουν την ενασχόληση τους και μετά το Super Bowl, θα είμαστε εδώ και αφού κλείσουν τα φώτα για να ασχοληθούμε με τη free agency, το draft, τα training camps μέχρι την έναρξη της επόμενης σεζόν το Σεπτέμβρη.
Καλό Super Bowl λοιπον!
Previous Post Μια μικρή νέα αρχή - (Editorial)
Next Post Τα βραβεία του NFLgreece για τη σεζόν 2016
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.